text: Ung kvinde stukket ned
  24 oktober 2010 kl. 07.11
  En 21-årig kvinde blev natten til lørdag stukket ned ved en privat fest i Toftlund.
  En 22-årig mand bliver i dag fremstillet i grundlovsforhør efter han lidt før klokken tre stak en 21-årig kvinde med en kniv. Den ramte kvinden lidt over det ene bryst. Begge personer er fra Toftlund.
  Manden trak kniven og stak da kvinden forsøgte at forhindre ham i at køre bil i spirituspåvirket tilstand. Forinden var manden blevet smidt ud fra festen efter et slagsmål.
  - Vi forsøger i dag at få manden fængslet, siger vagtchef ved Syd- og Sønderjyllands Politi, Ole Hillerup.
  